ai4bharat/Pralekha huggingface dataset:
பிரதமர் அலுவலகம்
மும்பையில் இந்திய திரைப்பட தேசிய அருங்காட்சியகத்தை பிரதமர் நாளை திறந்து வைக்கிறார்
மும்பையில் இந்திய திரைப்பட தேசிய அருங்காட்சியகத்தின் புதிய கட்டடத்தை பிரதமர் திரு. நரேந்திர மோடி, நாளை  திறந்து வைக்கிறார். தேசிய அருங்காட்சியத்தை பார்வையிடும் பிரதமர், அங்கு உரையாற்றுகிறார்.
இந்திய திரைப்படத் துறையின் செழுமைமிக்க வரலாற்றை பறைசாற்றும் விதமாக அமைக்கப்பட்டுள்ள இந்திய திரைப்பட தேசிய அருங்காட்சியகம், திரைப்பட பரிணாம வளர்ச்சி மூலம் எடுத்துரைக்கப்பட்ட இந்தியாவின் சமூக – கலாச்சார வரலாற்றையும் சித்தரிப்பதாக உள்ளது. இந்த அருங்காட்சியகத்தை பார்வையிடும் பார்வையாளர்கள், இந்திய திரைப்படத்தின் நூற்றாண்டு கால பயணத்தை, பல்வேறு காட்சிகள் மற்றும் கிராஃபிக்ஸ், திரைப்படத் துணுக்குகள், கலைப் பொருட்கள், விளம்பரப் பொருட்கள், கலந்துரையாடல் கண்காட்சி போன்றவற்றின் மூலம் அறிந்து கொள்ளும் வகையில் அமைக்கப்பட்டுள்ளது.
தெற்கு மும்பையில் இந்திய திரைப்படப் பிரிவு வளாகத்தில், வரலாற்றுச் சிறப்புமிக்க குல்ஷன் மகால் மற்றும் புதிய அருங்காட்சியக கட்டடம் ஆகிய பரந்து விரிந்த இரண்டு கட்டடங்களில் இந்த அருங்காட்சியகம் அமைக்கப்பட்டுள்ளது.
புதிய அருங்காட்சியகக் கட்டடம் நான்கு தளங்களைக் கொண்டது: தளம் 1 – காந்தி & திரைப்படம்,
தளம் 2 - குழந்தைகள் திரைப்பட அரங்கம்
தளம் 3 – தொழில்நுட்பம், படைப்பாற்றல் மற்றும் இந்தியத் திரைப்படம்
தளம் 4 – ஒட்டுமொத்த இந்தியத் திரைப்படங்கள்.
புதிய அருங்காட்சியகக் கட்டடத்தில் இரண்டு கலையரங்குகள், அதிநவீன டிஜிட்டல் திரைப்பட புரொஜக்டர்கள் மற்றும் 7.1 ஒலிக்கருவி வசதியுடன் அமைக்கப்பட்டுள்ளது.
மனித வள மேம்பாட்டு அமைச்சகம்
சிக்ஷாக்பர்வ் முன்முயற்சியின் கீழ் ‘’ தகுதி அடிப்படையிலான கல்வி மற்றும் கற்றல் முடிவுகள்’’ குறித்த வெபினார்
மத்திய கல்வி அமைச்சகம், சிக்ஷாக்பர்வ் முன்முயற்சியின் கீழ் ‘’ தகுதி அடிப்படையிலான கல்வி மற்றும் கற்றல் முடிவுகள்’’ என்பது குறித்த வெபினாருக்கு ஏற்பாடு செய்திருந்தது. இந்த அமர்வை என்சிஇஆர்டி-யின் தொடக்க கல்வி துறையின் தலைவர் பேராசிரியர் சுனிதி சன்வால் ஒருங்கிணைத்து நடத்தினார். என்சிஇஆர்டி-யின் வெளியீட்டு பிரிவு தலைவர் பேராசிரியர் ஏ.கே.ராஜ்புத், 2017-ம் ஆண்டு தேசிய நல்லாசிரியர் விருது பெற்ற அசாமைச் சேர்ந்த திரு. சசாங்கா ஹசாரிகா ஆகிய நிபுணர்கள் கலந்து கொண்டனர். புதிய கல்வி கொள்கை 2020-ஐ முன்னெடுக்கவும், ஆசிரியர்களைக் கவுரவிக்கவும் சிக்ஷாக்பர்வ், 2020 செப்டம்பர் 8 முதல் 25 வரை கொண்டாடப்பட்டு வருகிறது.
தகுதி அடிப்படையிலான கல்வி பற்றிய கருத்தியல் குறித்து பேராசிரியர் சுனிதி சன்வால் விளக்கி கூறினார். தகுதி திறன் என்பது கவனிக்கப்பட்டு அளவிடப்படும் அறிவு, திறன்கள், அணுகுமுறை ஆகியவற்றின் ஒருங்கிணைப்பாக வரையறுக்கப்பட்டுள்ளது என்று அவர் கூறினார். இவ்வாறு பெறப்படும் அறிவு, உண்மையான வாழ்க்கையில் தீர்வுகளைக் காண்பதற்கு மாற்றப்படலாம் என்று அவர் தெரிவித்தார்.
தகுதி அடிப்படையிலான கல்வி மற்றும் கற்றல் முடிவுகள் குறித்த பல்வேறு அம்சங்களை புதிய கல்வி கொள்கை 2020 பரிந்துரைத்துள்ளதாக பேராசிரியர் ஏ.கே. ராஜ்புத் விளக்கினார்.
தகுதி அடிப்படையிலான கல்வியை முன்னெடுத்துச் செல்ல வேண்டும் என திரு. சசாங்கா ஹசாரிகா யோசனை தெரிவித்தார். இந்த கொவிட்-19 பெருந்தொற்று காலத்தில், தாம் ,ஆன்லைன் மூலம் காணொலிகள் மற்றும் வாட்ஸ்அப் குழுக்களை உருவாக்கி குழந்தைகளுக்கு கல்வி வழங்கி வருவது பற்றிய தமது அனுபவங்களை அவர் பகிர்ந்து கொண்டார்.
(Visitor Counter : 119
பிரதமர் அலுவலகம்
மறைந்த முன்னாள் பிரதமர் திரு ராஜீவ் காந்தியின் பிறந்த நாளில் பிரதமர் புகழாரம்
முன்னாள் பிரதமர் திரு ராஜீவ் காந்தியின் பிறந்த நாளில் பிரதமர் திரு நரேந்திர மோடி அவருக்கு புகழாரம் சூட்டினார்.
இது குறித்து சுட்டுரையில் செய்தி வெளியிட்டுள்ள பிரதமர் கூறுகையில் ; ‘‘முன்னாள் பிரதமர் திரு. ராஜீவ் காந்தி அவர்களின் பிறந்த நாளில் அவருக்கு எனது புகழாரம்’’ என குறிப்பிட்டுள்ளார்.
பிரதமர் அலுவலகம்
நாளை கிரேடய் இளைஞர் மாநாட்டில் பிரதமர் உரையாற்றுகிறார்
பிரதமர் திரு. நரேந்திர மோடி, புதுதில்லியில் உள்ள தல்கோத்ரா அரங்கத்தில் நாளை நடைபெறவுள்ள 2019 - கிரேடய் இளைஞர் மாநாட்டில் உரையாற்ற உள்ளார். இந்திய மனை வணிக மேம்பாட்டாளர்கள் கூட்டமைப்பு  இந்த நிகழ்ச்சிக்கு ஏற்பாடு செய்துள்ளது.
இந்த மாநாட்டையொட்டி ஏற்பாடு செய்யப்பட்டுள்ள கண்காட்சியையும் பிரதமர் பார்வையிடுவார்.
இந்தியாவில் மனை வணிகத்துறையின் வருங்காலத்தை ஒருங்கிணைக்கும் நோக்கத்துடன் வருடந்தோறும் இந்த இளைஞர் மாநாட்டை கிரேடய் நடத்துகிறது.
1999ல் நிறுவப்பட்ட கிரேடய் அமைப்பு, இந்தியாவின் 200 நகரங்களில் உள்ள மனை வணிக மேம்பாட்டாளர்களின் தலைமை கூட்டமைப்பாகும்.
(Visitor Counter : 100
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தற்சார்பு இந்தியா திட்டத்தின் கீழ் ரூ 10,000 கோடிக்கும் அதிகமான நிதி நெடுஞ்சாலைகள் அமைச்சகத்தால் வழங்கப்பட்டுள்ளது; கூடுதலாக ரூ 2,500 கோடி விரைவில் விரைவில் வழங்கப்படும்
சாலை போக்குவரத்து மற்றும் நெடுஞ்சாலைகள் அமைச்சகத்தால் தற்சார்பு இந்தியா திட்டத்தின் கீழ் ரூ 10,339 கோடி நிதி கொவிட்-19 காலகட்டத்தில் எளிமைபடுத்தப்பட்ட பரிவர்த்தனை செயல்முறையின் படி வழங்கப்பட்டுள்ளது;
கூடுதலாக ரூ 2,475 கோடி விரைவில் விரைவில் வழங்கப்படும். நாட்டில் தரமான சாலை உள்கட்டமைப்பை உருவாக்குவதற்காகவும், பங்குதாரர்களின் நம்பிக்கையை அதிகப்படுத்துவதற்காகவும், வர்த்தகத்தை எளிதானதாக்க பல்வேறு நடவடிக்கைகளை அரசு எடுத்து வருகிறது.
தற்சார்பு இந்தியா திட்டத்தின் கீழ் பரிவர்த்தனை செயல்முறையை எளிமைபடுத்தியுள்ள சாலை போக்குவரத்து மற்றும் நெடுஞ்சாலைகள் அமைச்சகம், ஒப்பந்ததாரர்களுக்கு ஒவ்வொரு மாதமும் பணத்தை வழங்கி வருகிறது.
அது மட்டுமில்லாமல், கொவிட்-19 பெருந்தொற்றின் நெருக்கடியை எதிர்கொள்வதற்காக ஒப்பந்ததாரர்களுக்கும், சலுகைதாரர்களுக்கும் பல்வேறு நிவாரணத் தொகுப்புகளை அமைச்சகம் வழங்கியுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652545
(Visitor Counter : 140
நிதி அமைச்சகம்
நகர்ப்புற உள்ளாட்சி அமைப்புகளுக்கான சீர்திருத்தங்களை நிறைவு செய்தது மணிப்பூர் : ரூ.75 கோடி கூடுதல் கடனுக்கு அனுமதி
மத்திய நிதி அமைச்சகத்தின் செலவினத் துறை கடந்த 2020 மே 17-ஆம் தேதி அறிவித்த நகர்ப்புற உள்ளாட்சி அமைப்புச் சீர்திருத்தங்களை, மணிப்பூர் நான்காவது மாநிலமாக அமல்படுத்தியுள்ளது. இதையடுத்து, இந்த மாநிலம் திறந்தவெளிச் சந்தைக் கடன் முறை மூலம் ரூ. 75 கோடி கடனைக் கூடுதலாகப் பெற தகுதி பெற்றுள்ளது. இதற்கான அனுமதியை ஜனவரி 11-ஆம் தேதி செலவினத் துறை வழங்கியது.
ஏற்கனவே இந்தச் சீர்திருத்தங்களை நிறைவேற்றியுள்ள ஆந்திரப் பிரதேசம், மத்தியப் பிரதேசம், தெலங்கானா ஆகிய மாநிலங்களுடன் மணிப்பூர் தற்போது இணைந்துள்ளது. நகர்ப்புற உள்ளாட்சி அமைப்புச் சீர்திருத்தங்களை நிறைவேற்றியதை அடுத்து இந்த நான்கு மாநிலங்களும் ரூ. 7,481 கோடியைக் கூடுதல் கடனாகப் பெற அனுமதி வழங்கப்பட்டுள்ளது.
நகர்ப்புற உள்ளாட்சி அமைப்புகளின் நிதி அமைப்பை வலுப்படுத்துவதையும், சிறப்பான பொது சுகாதாரம், தூய்மை சேவைகளை வழங்குவதற்கு அவற்றைத் தயார்படுத்துவதையும் இந்த சீர்திருத்தங்கள் நோக்கமாகக் கொண்டுள்ளன. பொருளாதார ரீதியாக புத்தாக்கம் பெற்ற நகர்புற உள்ளாட்சி அமைப்புகளால் சிறந்த உள்ளூர் உள்கட்டமைப்பை உருவாக்க முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687861
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 118 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 118 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.13 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770424
தகவல் மற்றும் ஒலிபரப்பு அமைச்சகம்
வெளியீட்டுப் பிரிவில் பல்வேறு இ-திட்டங்களை திரு. பிரகாஷ் ஜவடேகர் தொடங்கி வைத்தார்
மக்களின் வாசிப்புக் கலாச்சாரத்தை மீண்டும் வலுப்படுத்த வேண்டும்: பிரகாஷ் ஜவடேகர்
புதுதில்லியில் இன்று  சூச்னாபவனில் புத்தகப் பிரிவைப் பார்வையிட்ட மத்திய அமைச்சர் திரு. பிரகாஷ் ஜவடேகர், வெளியீட்டுப் பிரிவின் மறுவடிவம் செய்யப்பட்டுள்ள செயலூக்கம் உள்ள இணையதளம், “டிஜிட்டல் டிபிடி” என்ற செல்பேசி செயலி, வேலைவாய்ப்பு செய்தியின் இ-பதிப்பு, “சத்தியாக்கிரக கீதா” இ-புத்தகம் உள்ளிட்ட பல இ-திட்டங்களைத் தொடங்கி வைத்தார்.
இந்த நிகழ்ச்சியில் பேசிய திரு. ஜவடேகர், பிரதமர் மோடி, மனதின் குரல் இரண்டாம் நிகழ்ச்சியில் மக்களுக்கு விடுத்த அழைப்புக்கு ஏற்ப வாசிப்பதை ஒரு பழக்கமாக்கி, வாசிப்புக் கலாச்சாரத்தை மீண்டும் வலுப்படுத்த வேண்டும் என்றார். வாசிப்புக் கலாச்சாரத்தை மேம்படுத்த அக்கம்பக்கத்தில் வாசிப்பதற்கான மன்றங்களை உருவாக்க வேண்டும் என்றும் அவர் வலியுறுத்தினார். வேலைவாய்ப்புச் செய்தி ஏட்டின் பங்களிப்பை மேம்படுத்த வேண்டும் என்று கூறிய அவர், இந்தச் செய்தித்தாளில் தனியார் வேலைவாய்ப்புகள் உட்பட அனைத்து வேலைகளையும் பட்டியலிட வேண்டும் என்றார். வேலைவாய்ப்பு செய்தி ஏட்டினை, கல்லூரிகளில் விநியோகித்தால் மாணவர்கள் தங்களின் திறன்களை மேம்படுத்திக் கொள்ள உதவும் என்றும் வேலைவாய்ப்புச் சந்தையில் பொருத்தமானதை தேர்ந்தெடுப்பவர்களாக அவர்களை மாற்றும் என்றும் அவர் யோசனை கூறினார். வெளியீட்டுப் பிரிவின் சீரமைக்கப்பட்ட இணையதளம் கவர்ச்சிகரமாகவும், விரைந்து செயல்படுவதாகவும் உள்ளது என்று குறிப்பிட்ட அவர், தினந்தோறும் புதுப்பித்தால் மக்கள் தொடர்ந்து இதனை கவனிப்பார்கள் என்றார். இ-புத்தகங்கள், கிண்ட்ல் சகாப்தத்தில் வெளியீட்டுப் பிரிவில் செல்பேசி செயலி தொடங்கப்பட்டிருப்பது மகிழ்ச்சியளிப்பதாகவும், மக்களின் வாசிப்புப் பழக்கத்தை மேம்படுத்த இது உதவும் என்றும் அமைச்சர் கூறினார்.
எஃகுத்துறை அமைச்சகம்
‘கட்டுமானம் மற்றும் கட்டமைப்பு துறையில் எஃகு துறைக்கு புதிய வாய்ப்புகள்’ பற்றி இணைய கருத்தரங்கு
எஃகு பற்றிய இரண்டாவது இணைய கருத்தரங்குத் தொடரை, ‘‘கட்டுமானம் மற்றும் கட்டமைப்பு துறையில் எஃகு துறைக்கு புதிய வாய்ப்புகள்’ என்ற தலைப்பில் எஃகு அமைச்சகம், இந்திய எஃகு சங்கம் ஆகியவை இணைந்து நாளை நடத்துகின்றன. இதில் மத்திய எஃகு மற்றும் பெட்ரோலியத்துறை அமைச்சர் திரு தர்மேந்திர பிரதான், தலைமை விருந்தினராகவும், எஃகுத்துறை இணையமைச்சர் திரு பகன் சிங் குலாஸ்தே சிறப்பு விருந்தினராகவும் கலந்து கொள்கின்றனர்.
கட்டுமானம் மற்றும் கட்டமைப்பு துறையில் எஃகு-க்கு புதிய வாய்ப்புகள், எஃகு பயன்பாட்டில் புதிய முன்னோக்குகள் ஆகியவற்றில் இந்த இணையக் கருத்தரங்கு கவனம் செலுத்தும். எஃகு, கட்டுமானம் மற்றும் கட்டமைப்பு தொழில் துறைகளைச் சார்ந்த முக்கிய தலைவர்கள் இந்த இணையகருத்தரங்கில் பங்கேற்கின்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1688512
------
(Visitor Counter : 147
ஆயுஷ்
உலக ஹோமியோபதி தினத்தில் அறிவியல் மாநாட்டை ஏற்பாடு செய்ய ஆயுஷ் அமைச்சகம்
ஆயுஷ் அமைச்சகத்தின் கீழ் உள்ள ஹோமியோபதி ஆராய்ச்சிக்கான மத்திய கவுன்சில், 2023 ஏப்ரல் 10-ம் தேதியன்று உலக ஹோமியோபதி தினத்தை முன்னிட்டு புது தில்லியில் அறிவியல் மாநாட்டை ஏற்பாடு செய்துள்ளது. குடியரசு துணைத்தலைவர் திரு.ஜக்தீப் தன்கர் அறிவியல் மாநாட்டை தொடங்கி வைக்கிறார். மத்திய ஆயுஷ் மற்றும் துறைமுகங்கள், கப்பல் மற்றும் நீர்வழிகள் அமைச்சர் திரு.சர்பானந்த சோனோவால் இந்த மாநாட்டில் கலந்து கொள்கிறார்.
ஹோமியோபதியின் நிறுவனர் டாக்டர் கிறிஸ்டியன் ஃபிரெட்ரிச் சாமுவேல் ஹானிமன் அவர்களின் 268வது பிறந்தநாளைக் நினைவுகூரும் வகையில் உலக ஹோமியோபதி தினம் அனுசரிக்கப்படுகிறது.
இந்த மாநாட்டில் ஹோமியோபதி ஆராய்ச்சியாளர்கள், பல துறைகளைச் சேர்ந்த விஞ்ஞானிகள், மாணவர்கள், தொழிலதிபர்கள் மற்றும் பல்வேறு ஹோமியோபதி சங்கங்களின் பிரதிநிதிகள் கலந்து கொள்கின்றனர். ஹோமியோபதியில் முன்னேற்றம், ஆராய்ச்சி சான்றுகள் மற்றும் ஹோமியோபதி மருத்துவ அனுபவங்கள் குறித்த பல்வேறு அமர்வுகள் இந்த மாநாட்டில் நடத்தப்படும்.
விக்யான் பவனில் நடைபெறும் இந்த நிகழ்ச்சியைத் தொடர்ந்து இந்தியாவில் ஐந்து இடங்களில் மண்டல உலக ஹோமியோபதி தின நிகழ்வுகள் நடைபெறவுள்ளன.
பாதுகாப்பு அமைச்சகம்
இந்தியக் கடற்படைக் கப்பலான தாரிணி மொரீஷியஸ் பயணம்
இந்தியக் கடற்படைப் பயணக் கப்பலான “ஐஎன்எஸ் தாரிணி” ஆறு பெண் அதிகாரிகளுடன் மொரீஷியஸ் நாட்டிலிருந்து இந்தியாவுக்கு 2018, ஏப்ரல் 26-ம் தேதி காலை 10 மணிக்குப் புறப்பட்டது. இந்தக் கப்பலில் ஏற்பட்ட பழுதினை அவசரமாகச் சரிபார்ப்பதற்காக மொரீஷியஸின் போர்ட் லூயியைக் கடந்த ஏப்ரல் 18-ம் தேதி அடைந்தது.
மொரீஷியஸ் நாட்டில் உள்ள இந்தியத் தூதரகம், அந்த நாட்டின் தேசிய கடலோரக் காவல் படை ஆகியவற்றைச் சேர்ந்தவர்கள் கப்பலை விரைவாகப் பழுதுபார்ப்பதற்குத் தேவையான தொழில்நுட்ப உதவி, உதிரி பாகங்கள் ஆகியவற்றை அளித்து உதவினர்.
மொரீஷியஸிலிருந்து புறப்பட்ட அந்தக் கப்பல் வரும் மே மாத மத்தியில் கோவாவுக்கு வந்து சேரும் என எதிர்பார்க்கப்படுகிறது.
நிதி அமைச்சகம்
இந்திய அரசு மற்றும் ஆசிய உள்கட்டமைப்பு முதலீட்டு வங்கி இந்தியாவுக்கு கொவிட்-19 ஆதரவுக்காக 750 மில்லியன் டாலர் ஒப்பந்தத்தில் கையெழுத்திட்டன.
இந்திய அரசும் ஆசிய உள்கட்டமைப்பு முதலீட்டு வங்கியும்  இன்று 750 மில்லியன் டாலர் ஒப்பந்தமான “கொவிட்-19 தீவிர செயல்பாடு மற்றும் செலவு ஆதரவுத் திட்டத்தில்” கையெழுத்திட்டது, இது ஏழை மற்றும் வறுமைகோட்டிற்கு கீழ் வசிப்போர் வீடுகளில் கொவிட்-19 தொற்று நோய் ஏற்படுத்தும் மோசமான தாக்கங்களுக்கு அதன் செயல்பாட்டை வலுப்படுத்த இந்தியாவுக்கு உதவியாக இருக்கும். ஆசிய உள்கட்டமைப்பு முதலீட்டு வங்கியிலிருந்து இந்தியாவுக்கு வந்த முதல் நிதி ஆதரவுத் திட்டம் இதுவாகும்.
இந்த ஒப்பந்தத்தில் இந்திய அரசு சார்பாக நிதி அமைச்சகத்தின் பொருளாதார விவகாரத் துறை கூடுதல் செயலாளர் திரு சமீர் குமார் கரே மற்றும் ஆசிய உள்கட்டமைப்பு முதலீட்டு வங்கி சார்பில் அதன் தலைமை இயக்குநர்  திரு ரஜத் மிஸ்ரா ஆகியோர் கையெழுத்திட்டனர்.
திரு கரே கூறுகையில், “கொரோனா வைரஸ் தொற்று நோயின் போது பெண்கள் உட்பட பாதிக்கப்படக்கூடிய பிரிவினருக்கு பொருளாதார இழப்பை ஈடு செய்வதற்கான சமூக உதவிகளை அரசாங்கம் உடனடியாக வழங்கியதுடன், ஒழுங்கமைக்கப்பட்ட மற்றும் முறை சாரா துறைகளில் பாதிக்கப்பட்ட தொழிலாளர்களுக்கு மேம்படுத்தப்பட்ட சமூகப்பாதுகாப்பு நடவடிக்கைகளை வழங்க உதவிய ஆசிய உள்கட்டமைப்பு முதலீட்டு வங்கிக்கு நன்றி தெரிவிக்கிறோம்” என்றார். ஆசிய உள்கட்டமைப்பு முதலீட்டு வங்கியால் சரியான நேரத்தில் வழங்கப்பட்ட இந்த நிதி உதவி அரசாங்கத்தின் கொவிட்-19 அவசரகால நடவடிக்கைத் திட்டத்தைத் திறம்படச் செயல்படுத்த பங்களிக்கும்.
கொவிட்-19 தொற்றினால் ஏற்பட்ட கடுமையான சமூக மற்றும் பொருளாதாரத் தாக்கத்தைத் தணிக்க இந்தத் திட்டம் இந்திய அரசுக்குத் தேவையான நிதி ஆதரவை வழங்கும். கொவிட்-19 அவசரகால நடவடிக்கை மற்றும் சுகாதார உபகரணங்கள் தயாரிப்புத் திட்டத்திற்கு முன்னர் அங்கீகரிக்கப்பட்ட 500 மில்லியன் டாலர் கடனைத் தொடர்ந்து, தற்போது ஆசிய உள்கட்டமைப்பு முதலீட்டு வங்கியிலிருந்து கொவிட்-19 நெருக்கடி மீட்பு வசதியின் கீழ் இந்தியா பெரும் இரண்டாவது கடன் இதுவாகும்.
முதன்மையாக இந்தத் திட்டத்தின் பயனாளிகள் வறுமைக்கோட்டுக்குக் கீழே உள்ள குடும்பங்கள், விவசாயிகள், சுகாதாரப்பணியாளர்கள், பெண்கள், பெண்களின் சுய உதவிக்குழுக்கள், விதவைகள், மாற்றுத்திறனாளிகள், மூத்த குடிமக்கள், குறைந்த ஊதியம் பெறுபவர்கள், கட்டுமானத் தொழிலாளர்கள் மற்றும் பிற பாதிக்கப்படக்கூடிய குழுக்கள் ஆகியோர் ஆவர்.
ஆசிய உள்கட்டமைப்பு முதலீட்டு வங்கியின் துணைத்தலைவர் திரு.டி.ஜே.பாண்டியன் , இந்தியாவின் பொருளாதாரத்தில் மனித மூலதனம் உள்ளிட்ட உற்பத்தித் திறனுக்கான நீண்டகால சேதத்தைத் தடுப்பதற்காக, பொருளாதார உதவி செய்வதை ஆசிய உள்கட்டமைப்பு முதலீட்டு வங்கி நோக்கமாகக் கொண்டுள்ளதாக தெரிவித்தார்.
இந்த திட்டத்திற்கு ஆசிய உள்கட்டமைப்பு முதலீட்டு வங்கி  மற்றும் ஆசிய வளர்ச்சி வங்கி  2.250 பில்லியன் டாலர் நிதியுதவி செய்கின்றன, இதில் 750 மில்லியன் டாலர் ஆசிய உள்கட்டமைப்பு முதலீட்டு வங்கியும் 1.5 பில்லியன் டாலர் ஆசிய வளர்ச்சி வங்கியும் வழங்கும். இந்தத் திட்டத்தை நிதி அமைச்சகத்தின் பொருளாதார விவகாரங்கள் துறை பல்வேறு அமைச்சகங்கள் மூலம் செயல்படுத்தும்.
ஆசிய உள்கட்டமைப்பு முதலீட்டு வங்கி  என்பது ஆசியாவில் சமூக மற்றும் பொருளாதார விளைவுகளை மேம்படுத்தும் நோக்கத்துடன் கூடிய பலதரப்பட்ட மேம்பாட்டு வங்கியாகும், இது 2016 ஜனவரியில் செயல்படத் தொடங்கியது. ஆசிய உள்கட்டமைப்பு முதலீட்டு வங்கி இப்போது உலகளவில் 102 அங்கீகரிக்கப்பட்ட உறுப்பினர்களாக வளர்ந்துள்ளது.
மின்னணு மற்றும் தகவல் தொழில்நுட்பம்
டிஜிட்டல் இந்தியா விருதுகள் 2020-ஐ வழங்கினார் குடியரசுத் தலைவர். தமிழகத்திற்கு இரண்டாவது இடம்
டிஜிட்டல் இந்தியா விருதுகள் 2020-இல் மின் ஆளுகையில் சிறப்பாகப் பணியாற்றிய மாநிலங்கள்/ யூனியன் பிரதேசங்கள் பிரிவில் தமிழகத்திற்கு இரண்டாம் இடம் கிடைத்துள்ளது. மின்னணு இந்தியா விருதுகள் 2020-ஐ காணொலி வாயிலாக குடியரசுத் தலைவர் திரு ராம் நாத் கோவிந்த் இன்று வழங்கினார்.
மத்திய சட்டம் மற்றும் நீதி, தொலைத்தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு. ரவி சங்கர் பிரசாத், செயலாளர் திரு. அஜய் சாவ்னே, சிறப்புச் செயலாளரும் நிதி ஆலோசகருமான திருமிகு. ஜோதி அரோரா, கூடுதல் செயலாளர் டாக்டர். ராஜேந்திர குமார், தேசியத் தகவலியல் மையத்தின் தலைமை இயக்குநர் டாக்டர். நீதா வர்மா மற்றும் மத்திய, மாநில, மாவட்ட அலுவலகங்களைச் சேர்ந்த அரசு அதிகாரிகள் இந்த நிகழ்ச்சியில் கலந்து கொண்டார்கள்.
நிகழ்ச்சியில் பேசிய குடியரசுத் தலைவர் திரு. ராம் நாத் கோவிந்த், இந்தியாவை மின்னணுத் துறையில் திறன்மிக்க சக்தியாக மாற்றவும், குடிமக்களுக்கு அதிகாரம் அளித்து அதன் மூலம் அவர்கள் மேம்படவும் அரசு கொண்டுள்ள தொலைநோக்குப் பார்வையை மின்னணு இந்தியா விருதுகள் பிரதிபலிப்பதாகத் தெரிவித்தார். “கொரோனா தொற்றின் காரணமாக சமூக உறவு, பொருளாதார நடவடிக்கைகள், சுகாதாரம், கல்வி மற்றும் பல்வேறு அம்சங்கள் உலகளவில் பெரும் மாற்றத்தைச் சந்தித்துள்ளன என்று குறிப்பிட்டால் அது மிகையாகாது. நடமாட்டத்துக்கான கட்டுப்பாடுகளால் எழுந்த தாக்கத்தைக் குறைப்பதற்கு இந்தியா தன்னைத் தயார்படுத்திக் கொண்டதோடு, நெருக்கடியை வாய்ப்புகளாக மாற்றிக்கொண்டு பல்வேறு துறைகளில் முன்னேறியது. அண்மைக் காலங்களில் நாட்டின் மின்னணு கட்டமைப்பு வலுப்படுத்தப்பட்டதால் இது சாத்தியமானது”, என்று அவர் தெரிவித்தார்.
நிகழ்ச்சியில் பேசிய அமைச்சர் திரு. ரவி சங்கர் பிரசாத், விவசாயிகளுக்கான நிதி உதவித்திட்டத்தின் கீழ் 9 கோடிக்கும் அதிகமான விவசாயிகளுக்கு ஒரு பொத்தானை அழுத்தியவுடன் நிதி கிடைக்கும் வகையில், பாகுபாடின்றி மின்னணு இந்தியா அனைவரையும் சென்று அடைந்திருப்பதாகத் தெரிவித்தார். இந்தியாவின் தொலைவான பகுதிகள், வங்கிகள், ஏடிஎம் சேவைகள் இல்லாத இடங்களில் வாழும் ஏழை மக்களும் பயனடையும் வகையில் ஆதார் மூலமாக பணப்பரிமாற்றம் மேற்கொண்ட தபால்துறை ஊழியர்கள் போன்ற போராளிகளை அமைச்சர் பாராட்டினார்.
மின் ஆளுகையின் மூலம் சிறந்த சேவைகளை வழங்கிய அரசின் திட்டங்கள், அமைச்சகங்கள், துறைகள், மாநிலங்கள், மாவட்டங்கள் என ஏழு பிரிவுகளில் மொத்தம் 24 விருதுகள் வழங்கப்பட்டன. பெருந்தொற்று காலத்தில் புதுமையான கண்டுபிடிப்புகள் என்னும் பிரிவில் தொலை மருத்துவச் சேவை, கோவிட்-19 மாதிரி சேகரிப்பு மேலாண்மை முறை உள்ளிட்ட நான்கு முன்முயற்சிகள் வெற்றி பெற்றன. சிறந்த மின் ஆளுகையை வழங்கிய மத்திய அமைச்சகம்/ துறைகள் என்னும் பிரிவுக்கான விருதுகள் நீதித்துறையின் உச்சநீதிமன்ற மின் குழு, தபால்துறை, உரங்கள் துறை மற்றும் நில வளங்கள் துறை ஆகியவற்றிற்கு வழங்கப்பட்டன. ஹரியானா, தமிழ்நாடு, உத்தரப்பிரதேசம் மற்றும் மேற்கு வங்காளம் ஆகிய மாநிலங்களுக்கு சிறந்த மின் ஆளுகைக்கான மாநிலங்கள்/ யூனியன் பிரதேசங்கள் பிரிவின் கீழ் விருதுகள் வழங்கப்பட்டன. ஆரோக்கிய சேது மற்றும் மின் அலுவலகம் ஆகியவற்றிற்கு நடுவர் தேர்வு விருதுகள் வழங்கப்பட்டன.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684660
பிரதமர் அலுவலகம்
இஸ்ரேல் நாட்டின் வெளியுறவுத் துறை அமைச்சர், பிரதமருடன் சந்திப்பு
இஸ்ரேல் நாட்டின் வெளியுறவுத் துறை அமைச்சர் மேதகு திரு எலி கோஹன், பிரதமர் திரு நரேந்திர மோடியை சந்தித்துப் பேசினார்.
வேளாண்மை, நீர், புத்தாக்கம் மற்றும் அறிவுசார் கூட்டு முயற்சி ஆகிய முக்கியத்துவம் வாய்ந்த துறைகள் உட்பட இரு தரப்பு ஒத்துழைப்பின் பல்வேறு விசயங்கள் குறித்தும், இருநாட்டு மக்களிடையேயான உறவையும், இது நாடுகளின் பொருளாதாரங்களையும் மேம்படுத்துவது தொடர்பாகவும் அவர்கள் ஆலோசித்தார்கள்.
பரஸ்பர நன்மை பயக்கும் பல்வேறு பிராந்திய மற்றும் சர்வதேச விசயங்களில் தங்களது கருத்துக்களையும் அவர்கள் பகிர்ந்து கொண்டார்கள்.
இஸ்ரேல் பிரதமர் மேதகு திரு பெஞ்சமின் நெதன்யாஹுவிற்கு தனது நல்வாழ்த்துகளைத் தெரிவித்துக் கொள்ளுமாறு பிரதமர் கேட்டுக்கொண்டார்.
பிரதமர் அலுவலகம்
தீபாவளி நிகழ்ச்சியில் பிரதமர் அலுவலக அதிகாரிகளுடன் பிரதமர் உரையாடினார்
லோக் கல்யாண் மார்க்கில் உள்ள பிரதமர் இல்லத்தில் ஏற்பாடு செய்யப்பட்ட 'தீபாவளி மிலன்' நிகழ்ச்சியில் பிரதமர் அலுவலக அதிகாரிகளுடன் பிரதமர் திரு நரேந்திர மோடி உரையாடினார். அனைவருக்கும் தீபாவளி வாழ்த்துகளை அவர் தெரிவித்தார்.
பெருந்தொற்றுக்கு எதிரான நாட்டின் போர் குறித்து பிரதமர் பேசினார். முகம் இல்லாத பொது எதிரிக்கு எதிரான போரில் ஒற்றுமை உணர்வையும் சகோதரத்துவத்தையும் நாடு எவ்வாறு வெளிப்படுத்தியது என்பதை அவர் குறிப்பிட்டு காட்டினார். பெருந்தொற்றின் விளைவாக சமுதாயத்திலும் ஆளுகை முறையிலும் ஏற்பட்டுள்ள நேர்மறை மாற்றங்கள் குறித்துப் பேசிய அவர், இந்த மாற்றங்கள் சமூகங்களை இன்னும் உறுதியானவையாக ஆக்கியுள்ளதாக கூறினார்.
மக்கள், செயல்முறைகள் மற்றும் அமைப்புகளின் திறன்களை உணர்வதற்கான வாய்ப்பைக் கடினமான நேரங்கள் எவ்வாறு வழங்குகின்றன என்பதை பிரதமர் எடுத்துரைத்தார். இந்த உணர்விலிருந்து ஊக்கம் கொள்ளுமாறு பிரதமர் அலுவலக அதிகாரிகளை அவர் கேட்டுக்கொண்டார்.
2047 மற்றும் அதற்குப் பிந்தைய காலத்திற்கான நாட்டுக்கான வலுவான அடித்தளத்தை அமைப்பதில் இந்த தசாப்தத்தின் முக்கியத்துவத்தை எடுத்துரைத்த பிரதமர், பிரதமர் அலுவலகத்தில் உள்ள நாம் அனைவரும் நமது முழு திறனையும் வெளிப்படுத்தி நாடு பெரும் உயரங்களை எட்ட உதவ வேண்டும் என்றார்.
சமூக நிதி மற்றும் அதிகாரமளித்தல் அமைச்சகம்
தேசிய வெளிநாட்டு கல்வி உதவித்தொகை
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த சமூக நீதி மற்றும் அதிகாரமளித்தல் இணை அமைச்சர் திரு. ஏ நாராயணசாமி கீழ்காணும் தகவல்களை வழங்கினார்.
பட்டியல் பிரிவு மாணவர்களுக்கான தேசிய வெளிநாட்டு கல்வி உதவித் தொகை திட்டத்தை ஒழுங்குப்படுத்திய புதிய வழிகாட்டுதல்களின்படி மாணவர்களால் அதிகம் விரும்பப்படும் அறிவியல் மற்றும் தொழில்நுட்ப பாடங்களுக்கு முன்னுரிமை வழங்கப்படுகிறது.
மேலும் இந்திய பல்கலைக்கழகங்கள் வலுவாக உள்ள துறைகள் மற்றும் இந்தியாவில் களப்பணி செய்யக்கூடிய துறைகளில் ஆராய்ச்சிக்கான நிதியுதவி வழங்கப்படுகிறது. இந்திய கலாச்சாரம், பாரம்பரியம், வரலாறு மற்றும் சமூக படிப்புகளுக்கு 2022-23-ம் ஆண்டு முதல் உதவித்தொகை வழங்கப்படமாட்டாது.
அதேசமயம், இதர மனிதவியல் மற்றும் சமூக அறிவியல் படிப்புகளான சட்டம், பொருளாதாரம், மனநலம் உள்ளிட்டவற்றுக்கு நிதி உதவி வழங்கப்படும். இதன் காரணமாக பட்டியல் பிரிவை சேர்ந்த ஏழை மாணவர்கள் வெளிநாட்டில் உள்ள சிறந்த பல்கலைக்கழகங்களில் படிப்பதற்கான அதிக வாய்ப்புகள் கிடைத்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810974
மத்திய அமைச்சரவை
கென்-பெட்வா நதிகள் இணைப்புத் திட்டத்திற்கு அமைச்சரவை ஒப்புதல்
ரூ.44,605 கோடி செலவிலான இந்தத் திட்டம் 8 ஆண்டுகளில் நிறைவு பெறும்
கென்-பெட்வா நதிகள் இணைப்புத் திட்டத்திற்கு நிதி அளித்தல் மற்றும் அமலாக்கத்திற்குப் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் இன்று ஒப்புதல் அளித்தது.
2020-21 விலை நிலவரப்படி, கென்-பெட்வா இணைப்புத் திட்டத்தின் மொத்த செலவு ரூ.44,605 கோடி என மதிப்பிடப்பட்டுள்ளது. இந்தத் திட்டத்திற்கு மத்திய அரசு ரூ.39,317 கோடி நிதியுதவி செய்யவும், இதில் ரூ.36,290 கோடி மானியமாகவும், ரூ.3,027 கோடி கடனாகவும் வழங்க மத்திய அமைச்சரவை ஒப்புதல் அளித்துள்ளது.
நவீன தொழில்நுட்பத்துடன் இந்தத் திட்டத்தை 8 ஆண்டுகளில் பூர்த்தி செய்ய உத்தேசிக்கப்பட்டுள்ளது. இது செயல்பாட்டுக்கு வரும்போது ஆண்டுக்கு 10.62 லட்சம் ஹெக்டேர் பாசன வசதிப் பெறும். 62 லட்சம் பேருக்கு குடிநீர் விநியோகம் செய்யப்படும். 103 மெகாவாட் புனல் உற்பத்தியும், 27 மெகாவாட் சூரிய மின்சக்தியும் உற்பத்தி செய்யப்படும்.
பிரதமர் அலுவலகம்
மாநிலங்களவை உறுப்பினர்களுக்கான பிரிவு உபச்சாரத்தில் பிரதமர் நிகழ்த்திய உரையின் தமிழாக்கம்
மதிப்புக்குரிய அவைத்தலைவர் அவர்களே,
உரையாளர்களுக்கு நீங்கள் கால நிர்ணயம் செய்திருக்கிறீர்கள். அந்த எல்லைக்குள் இருந்து எனது உணர்வுகளை வெளிப்படுத்த நான் முயற்சி செய்கிறேன்.
மாநிலங்களவையில் இருந்து ஓய்வுபெறுவோருக்கு நாம் பிரிவு உபச்சாரம் நடத்துகிறோம். அவைத்தலைவர் கூறியது போல, இவர்கள் அதிக அனுபவத்தைக் கொண்டிருக்கிறார்கள். சிலர் ஐந்து ஆண்டுகளும், சிலர் நான்கு ஆண்டுகளும், சிலர் மூன்று ஆண்டுகளும் பணியாற்றி இருக்கிறார்கள். இந்த மகத்தான ஆளுமைகள் ஏராளமான அனுபவத்தைப் பெற்றிருக்கிறார்கள். சில நேரங்களில் அனுபவம் என்பது அறிவை விட அதிகம் சக்தி வாய்ந்ததாகும். நாட்டின் அனைத்துப் பகுதி மக்களின் உணர்வுகள், மனநிலை மற்றும் இன்ப, துன்பங்களை அவை பிரதிபலிக்கின்றன. சில உறுப்பினர்கள் அவையிலிருந்து ஓய்வு பெற்றாலும் அவர்களது பழுத்த அனுபவத்தை நாட்டின் அனைத்து பகுதிக்கும் எடுத்துச் செல்வார்கள் என்று நான் நம்புகிறேன்.
வருங்கால சந்ததியினருக்கு பயனுள்ள வகையில் மேற்கோள்காட்டும் விதமாக ஓய்வு பெறும் உறுப்பினர்கள் தங்களது அனுபவங்கள் குறித்து எழுத வேண்டும். இவர்கள், நாடு செல்ல வேண்டிய திசையை ஒழுங்குபடுத்துவதுடன் அவர்களின் நினைவுகளை நாட்டின் முன்னேற்றத்திற்கு அமைப்பு ரீதியான வகையில் பயன்படுத்திக் கொள்ளப்பட வேண்டும்.
இவர்கள் விடைபெறுவதன் மூலம், இவர்கள் மேற்கொண்டு வந்த பணிகளைத் தொடர்ந்து முன்னெடுத்துச் செல்ல வேண்டிய பொறுப்பு காரணமாக எஞ்சிய உறுப்பினர்களின் பணி அதிகரிக்கிறது. உறுப்பினர் என்ற முறையில் நாம் இந்த அவைக்கு அளித்து வரும் பங்களிப்பு ஏராளம் என்பது உண்மை என்றாலும், அதேவேளையில் இந்த அவையும் நமக்கு ஏராள வாய்ப்புகளை வழங்கியிருப்பதும் உண்மை. இந்திய சமுதாயத்தின் தற்போதைய மற்றும் அளவற்ற உணர்வுகளை உணரக்கூடிய வாய்ப்பை அவை நமக்கு தினந்தோறும் தருகிறது.
ஓய்வு பெறும் உறுப்பினர்கள் அனைவரும் சுதந்திர பெருவிழா கொண்டாட்டத்தில் மக்களை ஈர்க்க வேண்டும். இந்த தேசம் உங்களிடமிருந்து ஏராளமான பலத்தையும், பயனையும் பெறும் என்று நான் நம்புகிறேன்.
அனைத்து சகாக்களின் பெயர்களையும் நாம் தனித்தனியாக குறிப்பிடவில்லை. இதனை நான் செய்ய வேண்டும் என்று அவைத் தலைவர் கூறினார். எனவே நிச்சயமாக இவர்களை தனித்தனியாக சந்திப்பதற்கு நான் முயற்சி செய்வேன். அப்போது உங்களுடன் எனது மனம் திறந்து பேசுவேன். உங்களின் சிறந்த குணங்களை நான் நிச்சயமாக உணர்ந்திருக்கிறேன்.
மீண்டும் ஒருமுறை உங்கள் அனைவருக்கும் நான் நல்வாழ்த்துக்களை தெரிவித்துக் கொள்கிறேன்.
நன்றி!